stanford-oval/wikipedia huggingface dataset:
קאמין-קושירסקי
יהדות העיירה > פרטיזנים ואנטישמיות > הלחימה הפרטיזנית > המחנות האזרחיים

לצד הצעירים היהודים הרבים שהצטרפו ישירות ליחידות הלוחמות, נמצאו אז ביערות גם אלפי יהודים שבגלל סיבות שונות לא היו כשירים ללחימה. היו אלה קשישים, נשים, ילדים וגברים ללא נשק. בחיפושיהם אחר ביטחון וסיוע התרכזו הללו במחנות מיוחדים ששכנו ליד היחידות הלוחמות, ובהדרגה הם הפכו להיות חלק מהמאבק הפרטיזני. בספרות ההיסטורית היהודית כונו מחנות אלו "מחנות משפחה", ואילו בספרות הסובייטית הם כונו "מחנות אזרחיים". דומה כי המונח הסובייטי שיקף את המציאות בצורה נכונה יותר. האנשים במחנות נאבקו על חייהם, הם ניסו להיעזר בתנאי הטבע והסביבה כדי לשרוד. מטבע הדברים נמצאו מחנות אלה ביערות העבותים שבצפון ווהלין.
יצירת המחנות נבעה מבריחות גדולות של יחידים ושל קבוצות לאחר הרצח ההמוני. צעירים יהודים בעלי נשק לא היו מוכנים להפקיר את קרוביהם שהצטרפו אליהם ביער. המארגנים המקומיים של תנועת הפרטיזנים הסובייטית נאלצו להתמודד עם בעיה זו, הם החליטו להפריד בין הלוחמים לבין האזרחים, וכך קמו שלושה מחנות אזרחיים. מעת לעת נאלצו המחנות להעתיק את מקומם. המחנות סיפקו שירותים שונים ליחידות הלוחמות. תנאי החיים במחנות האזרחיים היו קשים, ובעיקר היה קשה אם הגרמנים ערכו מצוד, ולעיתים הם נאלצו לסגת תחת אש.
יהדות העיירה > לאחר סיום המלחמה

לאחר השחרור, החלו היהודים שנותרו בחיים לצאת ממחבואיהם, מן היערות ומיחידות הפרטיזנים שפורקו. עם היציאה מהיערות גויסו רבים מהם לצבא האדום, והם המשיכו להילחם עד לכיבוש ברלין ולסוף המלחמה. חלקם נהרגו בקרבות שנמשכו עד לסיום המלחמה ב-8 במאי 1945.
מספר הניצולים המדויק אינו ידוע. לפי הערכות ניצלו כ-3500 מיהודי ווהלין, כלומר כ-1.5% מכלל האוכלוסייה היהודית שהייתה באזור לפני המלחמה. מתוך 40,000 בורחים ומתחבאים ניצלו כ-9% בלבד. נטייתם הטבעית של השורדים הייתה לחזור למקום שיצאו ממנו, אולם עד מהרה התברר להם כי בכפרים ובכמה מהעיירות מרחפת מעליהם סכנת רצח מצד אנשי ה-UPA. חלק מן העיירות היו שרופות, ולא היה לאן לחזור. הניצולים החלו להתרכז בעיירות הנפתיות, ושם הם היו יכולים למצוא מחסה וסיוע של השלטון הסובייטי. בעיקר הם נמשכו לרובנה, עיר ששוחררה כבר בראשית פברואר 1944 והפכה למרכז ליהודי ווהלין. ברובנה התרכזו כ-1200 מהניצולים, והם החלו להתארגן כקהילה. נעשו מאמצים לחפש אחר ילדים שהוחבאו אצל גויים, להוציא ילדים יהודים מבתי-יתומים, לשחרר אנשים מן הגיוס לצבא ועוד. הקהילה עודדה ניצולים להעיד נגד פושעי מלחמה אוקראינים ופעלה לגידור קברי האחים. חלק מהצעירים שאפו לנקום ברוצחי היהודים, והתנדבו לגדודים המיוחדים שהקים הנקו"ד למלחמה ב-UPA.
הקושי להמשיך ולחיות בארץ רוויית קברי אחים, יחס השלטונות, קשיי השיקום וסכנת האנטישמיות – כל אלה המריצו את היהודים לעזוב את ווהלין. רובם יצאו במסגרת הרפטריאציה לפולין, וממנה המשיכו בנתיבי הבריחה וההעפלה השונים לארץ ישראל.
בתום מלחמת העולם השנייה, במסגרת ההגירה הלא-חוקית של ניצולי השואה לארץ ישראל, נעו ניצולי קאמין-קושירסקי והסביבה למחנות עקורים בגרמניה וחיפשו את דרכם אל מחוץ לאירופה, ובעיקר לכיוון ארץ ישראל. במחנות בגרמניה החלו יהודי קאמין-קושירסקי לחשוב על התארגנות של הניצולים מהעיירה ומהאזור. ב-1947 וב-1948 נערכו בגרמניה אזכרות לנרצחים. רוב "שארית הפליטה" של אנשי העיירה והסביבה עלו לארץ ישראל.
ראו גם

ווהלין
גלושה
לקריאה נוספת

תולדות קמין קושירסקי, דניסוק ולדימיר, אוקראינית 2001
"התנועה הציונית בעיירתנו", שטיין - ספר הזיכרון, יעקב פלוט, עמ' 60-59
"ילדות ונעורים בעיירה", שטיין - ספר הזיכרון, בת-שבע רבינר, עמ' 50–51
נואה האת'ווי

| --- | --- |

 לידה:  13 בנובמבר 1971 (בן 53) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-1978 
 מקום לימודים:  בית הספר הצרפתי של לוס אנג'לס 
 פרופיל ב-IMDb
 
נואה לזלי האת'אווי (באנגלית: Noah Leslie Hathaway;‏ נולד ב-13 בנובמבר 1971) הוא שחקן קולנוע אמריקאי-יהודי. האת'אווי נודע בגילומו את אטריו בסרט "הסיפור שאינו נגמר" משנת 1984, ואת תפקיד בוקסי בסדרת הטלוויזיה "בטלסטאר גלקטיקה" משנת 1978.
קורות חיים

האת'אווי נולד בלוס אנג'לס, בקליפורניה שבארצות הברית. משפחת אימו היא יהודית. הוא החל להופיע בפרסומות טלוויזיה בהיותו בן 3, ובהיותו בן 6 החל להופיע בסדרות טלוויזיה, ובהם סדרת "בטלסטאר גלקטיקה", בתפקיד בוקסי, תפקיד עליו היה מועמד לפרס האמן הצעיר בשנת 1978.
בשנת 1984 גילם את התפקיד הראשי בסרט "הסיפור שאינו נגמר", עליו היה מועמד לפרס האמן הצעיר לשנת 1984, וכן זכה בפרס סאטורן לשחקן הצעיר הטוב ביותר.
בשנת 1986 השתתף בסרט "טרול" בתפקיד "הארי פוטר הבן". לאחר מכן הפסיק את קריירת המשחק עד שנת 1994, עת השתתף בסרט "To Die, to Sleep". בשנת 2011 השתתף בסרט "Mondo Holocausto!" בתפקיד "רוגרי מרגריטי" ובסרט "Sushi Girl".
בשלהי שנות ה-80 למד האת'אווי ריקוד, ואף החל ללמד ג'אז עד שנפצע בשנת 1989 והפסיק לרקוד. בעקבות פציעתו, האת'אווי התמחה באמנויות לחימה (אגרוף תאילנדי) ויש לו חגורה שחורה בשוטוקאן וטאנג סו דו.
פילמוגרפיה > סרטי קולנוע

| שנה | שם | תפקיד | הערות |
| --- | --- | --- | --- |
| 1980 | It's My Turn | בנו של הומר |  |
| 1981 | Separate Ways | ג'יסון קולבי |  |
| 1982 | Best Friends | לייל באלו |  |
| 1984 | הסיפור שאינו נגמר | אטריו |  |
| 1984 | Quest |  | סרט קצר |
| 1986 | טרול | הארי פוטר, הבן |  |
| 1994 | To Die, to Sleep | פיל |  |
| 2012 | Sushi Girl | דג |  |
| 2012 | Mondo Holocausto! | רוגרי מרגריטי |  |
| 2013 | Blue Dream | רופר קרלסון |  |
פילמוגרפיה > טלוויזיה

| שנה | שם | תפקיד | הערות |
| --- | --- | --- | --- |
| 1978–1979 | בטלסטאר גלקטיקה | בוקסי | 22 פרקים |
| 1979 | Supertrain | ילד | בפרק "Superstar" |
| 1979 | The Last Convertible | טדי בן 6 | 3 פרקים: "Part 2", "Part 1" ו-"Part 3" |
| 1979 | High Midnight | טימי | סרט טלוויזיה |
| 1980 | מורק ומינדי | ג'וד | בפרק "Little Orphan Morkie" |
| 1980 | Eight Is Enough | ג'רי | 2 פרקים: "And Baby Makes Nine, Part One" ו-"And Baby Makes Nine, Part Two" |
| 1982 | לוורן ושרלי | קווין סווישר | בפרק "Lightning Man" |
| 1982 | CHiPs | טומי | בפרק "Ice Cream Man" |
| 1984 | Simon & Simon | פטריק ג'ספ | בפרק "Almost Completely Out of Circulation" |
| 1985 | Call to Glory | תלמיד בכיתת צרפתית | בפרק "JFK: חלק שני" |
| 1985 | CBS Storybreak |  | דיבוב בפרקים: "How to Eat Fried Worms" ו-"C.L.U.T.Z." |
| 1985 | קשרי משפחה | אדם גלארדנר | בפרק "Designated Hitter" |
| 1986 | Wildfire |  |  |
| 1986 | Casebusters | ג'יימי | סרט טלוויזיה |
מועמדויות ופרסים

1980 - מועמד לפרס האמן הצעיר בסדרת טלוויזיה
1985 - מועמד לפרס האמן הצעיר בסרט קולנוע
1985 - זכה בפרס סאטורן כ"אמן הצעיר הטוב ביותר"
1986 - מועמד לפרס האמן הצעיר על תפקיד דיבוב.
האספה המדינתית של ניו יורק

| --- | --- |

 מדינה:  ארצות הברית 
 היסטוריה
 תקופת הפעילות:  9 בספטמבר 1777 – הווה (247 שנים) 
 הרכב
 מספר מושבים:  150 
  
 משכן
  
 New York State Capitol 
 אתר אינטרנט
 www.assembly.state.ny.us
 
האספה המדינתית של ניו יורק (באנגלית: New York State Assembly) היא הבית התחתון של בית המחוקקים של מדינת ניו יורק שבארצות הברית, במקביל לסנאט שמשמש כבית העליון. באספה יש כ-150 מושבים המכהנים בכהונות של שנתיים ללא הגבלת כהונה. האספה מתכנסת בקפיטול המדינה בבירת ניו יורק אולבני. נכון לאוקטובר 2024 - למפלגה הדמוקרטית יש רוב של כ-100 נציגים אל מול 48 נציגי המפלגה הרפובליקנית ושני מושבים לא מאוישים. הדמוקרט קארל היסטי ממחוז האספה ה-83 כיהן כיושב ראש האספה מאז פברואר 2015. הרפובליקני וויליאם א. ברקלי ממחוז האספה ה-120 כיהן כמנהיג המיעוט מאז ינואר 2020.
הערות שוליים

↑  Colon, Dave (26 בנובמבר 2018). "As Democratic Senate Becomes Reality, Unclear How Hard Assembly Majority Will Push Prior Agenda". Gotham Gazette. {{cite web}}:  (עזרה)
↑  Runyeon, Frank G. (28 בנובמבר 2018). "The Secret Playbook NY State Senate Democrats Used To 'Wipe The Floor' With Republicans". Gothamist. אורכב מ-המקור ב-30 ביולי 2019. נבדק ב-30 ביולי 2019. {{cite web}}:  (עזרה)
↑  Precious, Tom (13 בנובמבר 2018). "Crystal Peoples-Stokes in the running for Assembly majority leader post". The Buffalo News. {{cite web}}:  (עזרה)
↑  Carola, Chris (14 יוני 2018). "New York state lawmakers push term limits for elected state offices". Daily Freeman. אורכב מ-המקור ב-15 בפברואר 2020. {{cite web}}:  (עזרה)
↑  McKinley, Jesse (3 בפברואר 2015). "Heastie Elected Speaker of New York Assembly". The New York Times. {{cite news}}:  (עזרה)
↑  "NY Assembly Republicans select new minority leader". The Post-Star. 6 אפר' 2009. {{cite web}}:  (עזרה)
| בתי מחוקקים בארצות הברית |
| --- | --- | --- |
| הקונגרס | בית הנבחרים של ארצות הברית • הסנאט של ארצות הברית |  |
| מדינות | אוהיו (בית הנבחרים • הסנאט) • אוקלהומה (בית הנבחרים • הסנאט) • אורגון (בית הנבחרים • הסנאט) • איווה (בית הנבחרים • הסנאט) • איידהו (בית הנבחרים • הסנאט) • אילינוי (בית הנבחרים • הסנאט) • אינדיאנה (בית הנבחרים • הסנאט) • אלבמה (בית הנבחרים • הסנאט) • אלסקה (בית הנבחרים • הסנאט) • אריזונה (בית הנבחרים • הסנאט) • ארקנסו (בית הנבחרים • הסנאט) • ג'ורג'יה (בית הנבחרים • הסנאט) • דלאוור (בית הנבחרים • הסנאט) • דקוטה הדרומית (בית הנבחרים • הסנאט) • דקוטה הצפונית (בית הנבחרים • הסנאט) • הוואי (בית הנבחרים • הסנאט) • וושינגטון (בית הנבחרים • הסנאט) • ויומינג (בית הנבחרים • הסנאט) • ויסקונסין (אספת המדינה • הסנאט) • וירג'יניה (בית הנבחרים • הסנאט) • וירג'יניה המערבית (בית הנבחרים • הסנאט) • ורמונט (בית הנבחרים • הסנאט) • טנסי (בית הנבחרים • הסנאט) • טקסס (בית הנבחרים • הסנאט) • יוטה (בית הנבחרים • הסנאט) • לואיזיאנה (בית הנבחרים • הסנאט) • מונטנה (בית הנבחרים • הסנאט) • מיזורי (בית הנבחרים • הסנאט) • מיין (בית הנבחרים • הסנאט) • מינסוטה (בית הנבחרים • הסנאט) • מיסיסיפי (בית הנבחרים • הסנאט) • מישיגן (בית הנבחרים • הסנאט) • מסצ'וסטס (בית הנבחרים • הסנאט) • מרילנד (בית הנבחרים • הסנאט) • נבדה • נברסקה • ניו ג'רזי (האספה הכללית • הסנאט) • ניו המפשייר (בית הנבחרים • הסנאט) • ניו יורק (האספה • הסנאט) • ניו מקסיקו (בית הנבחרים • הסנאט) • פלורידה (בית הנבחרים • הסנאט) • פנסילבניה (בית הנבחרים • הסנאט) • קולורדו (בית הנבחרים • הסנאט) • קונטיקט (בית הנבחרים • הסנאט) • קליפורניה (אספת המדינה • הסנאט) • קנזס (בית הנבחרים • הסנאט) • קנטקי (בית הנבחרים • הסנאט) • קרוליינה הדרומית (בית הנבחרים • הסנאט) • קרוליינה הצפונית (בית הנבחרים • הסנאט) • רוד איילנד (בית הנבחרים • הסנאט) |  |
| אחרים | מחוז קולומביה • איי הבתולה של ארצות הברית • איי מריאנה הצפוניים (בית הנבחרים • הסנאט) • גואם • סמואה האמריקנית (בית הנבחרים • הסנאט) • פוארטו ריקו (בית הנבחרים • הסנאט) |  |
| --- | --- |
בקרת זהויות :  NLI: 987007352286405171  GND: 131758-1  ISNI: 0000 0004 0367 5417  LCCN: n79108996  VIAF: 147182133   WorldCat (עם VIAF): 147182133
דמיטרי סליטה

| --- | --- |

 לידה:  4 באפריל 1982 (בן 42) אודסה, אוקראינה
 מידע כללי
 שם לידה:  Dmitriy Aleksandrovich Lekhtman
 מדינה:  ארצות הברית ארצות הברית
 השכלה:  אוניברסיטת טורו  בית ספר תיכון ג'יימס מדיסון 
 גובה:  1.75 מטר
 www.dsalita.com
 ספורט
 ענף ספורט:  איגרוף
 משקל:  מעורב קל, מעורב
 
דמיטרי סליטה (ברוסית: Дмитрий Салита, באוקראינית: Дмитро Саліта, באנגלית: Dmitry Salita, ידוע גם בכינויו מגן דוד, נולד ב-4 באפריל 1982) הוא מתאגרף יהודי אוקראיני-אמריקאי.
סליטה נולד בשם דמיטרי אלכסנדרוביץ' לכטמן (רוסית: Дмитрий Александрович Лехтман, אוקראינית: Дмитро Олександрович Лехтман, אנגלית: Dmitry Alexandrovich Lekhtman) בעיר אודסה שבאוקראינה להורים יהודים, לודמילה ואלכסנדר.
ב-1991 היגר עם משפחתו לברוקלין. התחיל את הקריירה שלו כמתאגרף בגיל 13. בנוסף, בברוקלין סליטה החליט לחזור בתשובה, בשל כך קיבל את הכינוי "מגן דוד" (Star of David). אם נקבע לו משחק ביום שבת, דוחה זאת למוצאי שבת, ואף משתדל להתאמן באגרוף במקומות הקרובים לבתי כנסת. לא נוהג ולא נוסע בשבת.
ג'אנל מונה

| --- | --- |

 לידה:  1 בדצמבר 1985 (גיל: 39) קנזס סיטי, קנזס, ארצות הברית
 שם לידה:  ג'אנל מונה רובינסון
 מוקד פעילות:  אטלנטה 
 תקופת הפעילות:  מ-2003 
 מקום לימודים:  תיכון פ. ל. שלגל, האקדמיה האמריקאית למוזיקה ודרמה 
 עיסוק:  זמרת, פזמונאית, רקדנית
 סוגה:  R&B • פופ • אינדי פופ • נשמה • פאנק • היפ הופ
 סוג קול:  מצו-סופרן 
 שפה מועדפת:  אנגלית 
 חברת תקליטים:  אטלנטיק, Bad Boy Records
 בן או בת זוג:  טסה תומפסון (2015–?) 
 jmonae.com
 פרופיל ב-IMDb
 
ג'אנל מונה (באנגלית: Janelle Monáe; נולדה ב-1 בדצמבר 1985) היא זמרת, פזמונאית, ראפרית, מפיקה, רקדנית ושחקנית אמריקאית. מונה הייתה מועמדת לשישה פרסי גראמי.
קריירה > מוזיקה

ב-2007 חתמה מונה על חוזה בחברת התקליטים של שון קומבס "Bad Boy Records" והוציאה מיני אלבום בשם "(The Chase)‏ Metropolis: Suite I". ב-2010 יצא לאור אלבום האולפן הרשמי הראשון שלה הנקרא בשם "The ArchAndroid". האלבום הוא אלבום קונספט המהווה המשך למיני אלבום של מונה. אלבום האולפן השני של מונה, "The Electric Lady", יצא לאור בספטמבר 2013.
במרץ 2025, מונה קיבלה את פרס SoundExchange Hall of Fame כאחת היוצרות המושמעות ביותר בדיגיטל ב-20 השנים האחרונות.
קריירה > משחק

בשנת 2016 גילמה את המהנדסת מרי ג'קסון בסרט הדרמה הביוגרפי"מאחורי המספרים" לצידן של טראג'י פ. הנסון ואוקטביה ספנסר.  באותה שנה שיחקה את תרזה בסרט הדרמה "אור ירח" של בארי ג'נקינס שזכה לשבחים רבים.
בשנת 2018 שיחקה בדרמה "ברוכים הבאים לעולם שלי" (אנ') של הבמאי רוברט זמקיס.
בשנת 2019 נתנה את קולה לדמותה של מנדי בסרט האנימציה "אגלי דולס", ודיבבה את דמותה של פג בסרט "היפהפייה והיחפן", ובאותה שנה שיחקה בסרט הביוגרפי "הדרך לחופש", אודות חייה של הפעילה הארייט טאבמן.
בשנת 2020 כיכבה בתפקיד הראשי במותחן האימה "אנטבלום", בדמותה של ורוניקה הנלי.
חיים אישים

באפריל 2022 יצאה מונה מהארון כא-בינארית, ואמרה כי "אני לא רואה את עצמי כאישה בלבד... אני רק רואה את כל מה שאני. מעבר לבינאריה."
דיסקוגרפיה > אלבומי אולפן

2010: The ArchAndroid
2013: The Electric Lady
2018: Dirty Computer
2023: The Age of Pleasure
דיסקוגרפיה > אלבומי דמו

2003: The Audition
דיסקוגרפיה > מיני-אלבומים

2007: Metropolis: Suite I (The Chase)
2013: iTunes Festival: London 2013
2015: Wondaland Presents: The Eephus
2018: Spotify Singles
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 2014 | ריו 2 | דוקטור מונה | דיבוב |
| 2016 | אור ירח | תרזה |  |
| 2016 | מאחורי המספרים | מארי ג'קסון |  |
| 2018 | ברוכים הבאים לעולם שלי | ג'ולי |  |
| 2019 | אגלי דולס | מנדי | דיבוב |
| 2019 | הארייט | מארי בוחנון |  |
| 2019 | היפהפייה והיחפן | פג | דיבוב |
| 2020 | להיות גלוריה: חיי בדרכים (אנ') | דורותי פיטמן יוז |  |
| 2020 | אנטבלום | ורוניקה הנלי |  |
| 2022 | רצח כתוב היטב: תעלומה יוונית | הלן ברנד/קסנדרה "אנדי" ברנד |  |
| TBA | Golden |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | אבא אמריקאי | קריינית | דיבוב; פרק: "The Boring Identity" |
| 2014 | רחוב סומסום | עצמה | פרק: "The Power of Yet" |
| 2017 | חלומות חשמליים | אליס | פרק: "Autofac" |
| 2020 | הומקאמינג (אנ') | ג'קי | תפקיד ראשי (עונה 2); 8 פרקים |
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2024 | פרס גראמי | אלבום השנה | The Age of Pleasure | מועמדות |  |
| 2024 | פרס גראמי | אלבום ה-R&B המתקדם הטוב ביותר | The Age of Pleasure | מועמדות |  |
| 2024 | פרס התקשורת של הליגה ההומו-לסבית נגד השמצה | המוזיקאי הטוב ביותר | The Age of Pleasure | מועמדות |  |
| 2024 | פרס ה-BET | במאי הקליפים של השנה | ג'אנל מונה ואלן פרגוסון | מועמדות |  |
הערות שוליים

↑  Thania Garcia, Music Industry Moves: Noah Cyrus Signs to Range Music for Management; Frankie Grande Inks With Republic Records, Variety, ‏2025-03-14 (באנגלית אמריקאית)
↑  סמנתה רידל, Visionary Singer-Songwriter Janelle Monáe Has Come Out as Nonbinary, them, ‏21 באפריל 2022 (באנגלית)
↑  2024 GRAMMY Nominations: See The Full Winners & Nominees List | GRAMMY.com, grammy.com
↑  Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
↑  BET Awards 2024: See The Full Winners List, BET (באנגלית)
| 0 | 1 | 2 |
| --- | --- | --- |
| הקודם: 2021: האלי ברי | פרס #SeeHer של איגוד מבקרי הקולנוע האמריקאי   2022: ג'אנל מונה  | הבא: |
| --- | --- |
בקרת זהויות :  NLI: 987007380389605171  PLWABN: 9811714500605606  BIBSYS: 15014694  BnF: cb16639576f (data)  GND: 142127256  ISNI: 0000 0001 2023 3360  LCCN: no2006100538  MusicBrainz: ee190f6b-7d98-43ec-b924-da5f8018eca0  NKC: xx0134804  NLK: KAC2020Q4733  NTA: 410529036  RERO: 02-A017808861  SUDOC: 179471481  VIAF: 31757465   WorldCat (עם VIAF): 31757465
ג'ורג' קלינטון (זמר)

| --- | --- |

קלינטון מופיע באוקלנד שבניו זילנד, 2015
 לידה:  22 ביולי 1941 (בן 83) קאנאפוליס, קרוליינה הצפונית, ארצות הברית
 מוקד פעילות:  ארצות הברית 
 תקופת הפעילות:  מ-1955
 מקום לימודים:  בית הספר היל 
 עיסוק:  זמר, כותב שירים, מפיק מוזיקלי
 סוגה:  פאנק (Funk), מוזיקת סול, פאנק (Funk) פסיכדלי, רית'ם אנד בלוז, דיסקו
 שפה מועדפת:  אנגלית 
 כלי נגינה:  מקלדת אלקטרונית 
 חברת תקליטים:  Westbound, Revilot, Capitol/EMI, Paisley Park/Warner Bros., 550 Music/Epic/SME, Shanachie
 שיתופי פעולה בולטים:  פאנקדליק, פרלמנט, בוטסי ראבר בנד, רד הוט צ'ילי פפרז, קנדריק לאמאר
 פרסים והוקרה:  פרס גראמי למפעל חיים (2019) 
 האתר הרשמי
 פרופיל ב-IMDb
 
קלינטון ופרלמנט-פאנקדליק מופיעים בפינלנד, 2014
ג'ורג' קלינטון (באנגלית: George Clinton; נולד ב-22 ביולי 1941) הוא זמר, כותב שירים ומפיק מוזיקלי אמריקאי. אחד ממייסדי הסגנון המוזיקלי P-פאנק, מוביל ההרכבים פאנקדליק ופרלמנט בשנות ה-70 ובתחילת שנות ה-80. לאחר מכן החל בקריירת סולו, בשנת 1981. נחשב לאחד ממייסדי ז'אנר הפאנק (Funk), יחד עם ג'יימס בראון וסליי סטון. נבחר להיכל התהילה של הרוק אנד רול ב-1997, יחד עם 15 חברי פרלמנט-פאנקדליק.
ביוגרפיה

נולד בקאנאפוליס בקרוליינה הצפונית שבארצות הברית, וגדל בפליינפילד שבניו ג'רזי. כיום מתגורר בטאלאהאסי שבפלורידה. בגילאי העשרה הקים להקת דו-וופ שהושפעה מההטינאייג'רס ונקראה "הפרלמנטס". בשל הקשיים הכלכליים שהטילה עליו בעלות על להקה היה במשך שנים בעל מספרה בפליינפילד.
ביוגרפיה > שנות השישים והשבעים

למשך תקופה בשנות ה-60 של המאה ה-20 היה כותב שירים בסגל מוטאון, אך עד מהרה פוטר. לאחר מכן היו ללהקתו "הפרלמנטס" כישלונות מסחריים ולהיט אחד ("‎(I Wanna) Testify" ב-1967), וכן ערך והפיק סינגלים רבים עבור חברות תקליטים עצמאיות של מוזיקת נשמה. "הפרלמנטס" החלו להצליח בשנות ה-70 בגלגולים מאוחרים יותר, כ"פרלמנט", שעסקו במוזיקת סול מסחרית יותר מאשר הרכביו הקודמים, וכ"פאנקדליק", שניגנו ג'אם סשנים ארוכים והתקרבו בסגנונם למוזיקת רוק. להקות אלו יצרו סגנון המזוהה איתן, ה"P-פאנק". הן שילבו צלילים של מוזקאים דוגמת ג'ימי הנדריקס, סליי אנד דה פמילי סטון, קרים וג'יימס בראון תוך התנסות בצלילים, טכניקות הפקה וליריקה שונים. קלינטון ולהקותיו השתלטו על המוזיקה במהלך שנות ה-70 עם מעל 40 להיטים שנכנסו למצעדים ושלושה אלבומי פלטינה. באותו זמן צירף ללהקה את הקריקטוריסט פדרו בל (אנ'), שצייר עבור האלבומים של להקותיו עטיפות בסגנון קומיקסאי.
ביוגרפיה > שנות השמונים

היה מפיק מוזיקלי מוכשר, והפיק כמעט כל אלבום שבו הופיע, עבור בוטסי קולינס ועבור רד הוט צ'ילי פפרז בין השאר. החל מתחילת שנות ה-80 הקליט מספר אלבומי סולו, בהשתתפות אמני P-פאנק מרכזיים. בשנת 1982 חתם על חוזה בקפיטול רקורדס, והוציא באותה שנה את אלבום הבכורה שלו, "Computer Games". הסינגל "Loopzilla" מהאלבום הגיע למקום ה-19 במצעד להיטי ה-R&B, והסינגל "Atomic Dog" למקום הראשון במצעד ה-R&B ולמקום ה-101 במצעד שירי הפופ. בארבע השנים שלאחר מכן הוציא שלושה אלבומי אולפן נוספים (You Shouldn't-Nuf Bit Fish, Some of My Best Jokes Are Friends, ו-R&B Skeletons in the Closet), וכן אלבום הופעה, Mothership Connection (Live from the Summit, Houston, Texas)‎. כן שלושה סינגלים שלו הגיעו לשלושים המקומות הראשונים במצעד שירי ה-R&B‏, "Nubian Nut", "Last Dance", ו-"Do Fries Go with That Shake?".
תקופה זו של הקריירה של קלינטון נפגמה על ידי בעיות משפטיות מרובות (וכתוצאה מכך קשיים כלכליים) עקב בעיות תמלוגים וזכויות יוצרים מורכבות, בעיקר עם ברידג'פורט מיוזיק, שקלינטון טען שהשיגו במרמה את זכויות היוצרים לרבות מהקלטותיו.
בשנת 1985 הפיק את אלבומם של רד הוט צ'ילי פפרז "Freaky Styley". לאחר שהשוו על ידי מעריצים לפרלמנט-פאנקדליק, הלהקה העבירה לחברת ההקלטות שלה את רצונה לעבוד עם הסולן, קלינטון. קלינטון, למעשה, כתב את מילות שיר הנושא שנועד במקור להיוותר כקטע אינסטרומנטלי שולי.
במהלך אמצע וסוף שנות ה-80 אמני ראפ והיפ-הופ רבים ציינו את קלינטון וסגנונו המוזיקלי כמקור השפעה. לצד ג'יימס בראון, שיריו סומפלו הפעמים הרבות ביותר.
ב-1989 פרסם את אלבומו החמישי, "The Cinderella Theory", ב-Paisley Park, חברת ההקלטות של פרינס. ב-1993 הוציא את אלבומו השני בפייסלי פארק, "Hey, Man, Smell My Finger", בהשתתפות אמנים דוגמת פרינס, הרבי הנקוק, אייס קיוב וד"ר דרה. אלבום זה מסמל את התקרבותו לז'אנר ההיפ הופ, והוא כולל קטעי ראפ מפי קלינטון, וסימפולים של קטעי P-פאנק מוקדמים. לאחר מכן עבר ל-550 Music והוציא את אלבומו "T.A.P.O.A.F.O.M.‎" ב-1996, שבו איחד את חברי פרלמנט-פאנקדליק.
ביוגרפיה > שנות התשעים והאלפיים

ב-1994 תרם לאלבומם של הפריימל סקרים "Give Out But Don't Give Up". ב-1995 שר את השיר "Mind Games" במיזם ההוקרה לג'ון לנון "Working Class Hero" (כשם שירו מהאלבום "John Lennon/Plastic Ono Band"). במהלך שנות התשעים השתתף במספר סרטי קולנוע, רובם מז'אנר הקומדיה: Graffiti Bridge‏ (1990), House Party‏ (1990), PCU‏ (1994), Good Burger‏ (1997), ו-The Breaks‏ (1999). ב-1997 הופיע בתפקיד עצמו בתוכנית האירוח של רשת Cartoon Network,‏ "Space Ghost Coast to Coast". תרם את קולו למשחק הווידאו משנת 2004, ‏"Grand Theft Auto: San Andreas", שם דיבב את "The Funktipus", די ג'יי בתחנת רדיו. במשחק מושמע גם שירו "Loopzilla".
הראפר ד"ר דרה סימפל רבות מהקלטותיו של קלינטון ביוצרו את סגנון ההיפ הופ ג'י-פאנק.
בשל התקרבותו לז'אנר ההיפ הופ הופיע בכמה אלבומי ושירי היפ הופ. הופיע בשירו של טופאק שאקור "Can't C Me" מהאלבום "All Eyez on Me"; בשירו של אייס קיוב "Bop Gun (One Nation)‎" מאלבומו "Lethal Injection" (השיר כולל סימפול של אחד מלהיטיהם המוקדמים של הפאנקדליק, "One Nation Under A Groove"); בשירם של אאוטקאסט "Synthesizer" מהאלבום "Aquemini"; בשירו של רדמן "J.U.M.P.‎" מהאלבום "Malpractice"; בשירם של Souls of Mischief ‏"Mama Knows Best" מהאלבום "Trilogy: Conflict, Climax, Resolution"; בשירו של קילה פריסט "Come With me" מהאלבום "Priesthood"; ובשירם של וו טאנג קלאן "Wolves" מהאלבום "8 Diagrams".
בשנת 2003 הקים לייבל בשם "The C Kunspyruhzy". הופיע בהופעת קמע באחד מפרקי הסיטקום "איך פגשתי את אמא" ב-18 בספטמבר 2006. כתב את "You're Thinking Right", שיר הנושא של תוכניתה של טרייסי אולמן, "המופע של טרייסי אולמן".
השתתף בהקדמה לאלבומו של סנופ דוג, "Tha Blue Carpet Treatment", שיצא ב-2007. באותה שנה היה שופט בתחרות פרסי המוזיקה העצמאית (אנ'). ב-16 בספטמבר 2008 הוציא אלבום סולו, "George Clinton and His Gangsters of Love", בחברת התקליטים שאנצ'י רקורדס. זהו ברובו אלבום קאברים, והוא מארח אמנים דוגמת סליי סטון, ריזה, קרלוס סנטנה ואת אמן הגוספל קים בארל.
ב-2009 נבחר להיכל התהילה של מוזיקת צפון קרוליינה, מדינת הולדתו.
הופיע בשירו של קנדריק לאמאר "Wesley's Theory" מהאלבום "To Pimp a Butterfly".
במרץ 2025 קלינטון הגיש תביעה על סך 100 מיליון דולר נגד השותף העסקי לשעבר ארמן בולאדיאן וחברת Bridgeport Music, בטענה כי בולאדיאן רכש במרמה זכויות יוצרים לכ-90% מהקטלוג המוזיקלי שלו. קלינטון טוען כי מטרתו היא להשיב לעצמו את הבעלות על המוזיקה שלו כדי להבטיח עושר בין-דורי למשפחתו. לפי כתב התביעה, בולאדיאן מנע מקלינטון תמלוגים במיליוני דולרים וביצע פעולות הונאה, כולל זיוף חוזים בין 1982 ל-1985 והוספת שמות בדויים לרישומי זכויות היוצרים כדי לדלל את חלקו של קלינטון בתמלוגים. עורך דינו של בולאדיאן, ריצ'רד בוש, דחה את התביעה בטענה כי קלינטון הגיש תביעות דומות ב-30 השנים האחרונות והפסיד בכולן, כולל בבית המשפט שבו הוגשה התביעה החדשה.
נישא לסטפני לין קלינטון ב-1990. בשנת 2013, לאחר 23 שנות נישואים, הגיש תביעת גירושין.
דיסקוגרפיה

1982 - Computer Games
1982 - You Shouldn't-Nuf Bit Fish
1985 - Some of My Best Jokes Are Friends
1986 - R&B Skeletons in the Closet
1989 - The Cinderella Theory
1993 - Hey Man, Smell My Finger
1993 - Dope Dogs
1996 - T.A.P.O.A.F.O.M.‎
2005 - How Late Do U Have 2BB4UR Absent?‎
2008 - George Clinton and His Gangsters of Love
1976 - The Mothership Connection – Live from Houston
1990 - Live at the Beverly Theater
1995 - Mothership Connection Newberg Session
2004 - 500,000 Kilowatts of P-Funk Power (Live)
2006 - Take It To The Stage (Live)‎
2015 - P-Funk Live at Metropolis
1988 - Atomic Clinton! (EP)‎
1990 - Atomic Dog (EP)‎
לקריאה נוספת

Clinton, George; Greenman, Ben (2014). Brothas Be, Yo Like George, Ain't That Funkin' Kinda Hard on You?. New York: Atria Books. ISBN 978-1-4767-5107-8.
איטליה באירוויזיון 2024

איטליה השתתפה באירוויזיון 2024, שהתקיים במאלמה שבשוודיה, עם השיר "La noia" בביצוע אנג'לינה מנגו. היא נבחרה לאחר זכייתה בפסטיבל סן רמו, הקדם האיטלקי לתחרות הזמר של האירוויזיון, שהופק על ידי תאגיד השידור האיטלקי.
איטליה היא חלק מ"חמש המדינות הגדולות" של האירוויזיון, ולכן היא מעפילה אוטומטית לשלב הגמר. עם זאת, מנגו הופיעה עם שירה בחצי הגמר השני שלא כמתחרה מהמניין. בגמר היא שובצה כמדינה ה-15 בסדר ההופעות. במופע הגמר, בתום הקראת הניקוד שהעניקו צוותי השופטים, דורג השיר במקום הרביעי, עם 164 נקודות. בהצבעת הקהל הוא דורג במקום השביעי, עם 104 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום השביעי, כשבסך הכל זכה ב-268 נקודות.